b"\n_START_ARTICLE_\nRezisten\xc8\x9ba anticomunist\xc4\x83 din Rom\xc3\xa2nia\n_START_SECTION_\nGenez\xc4\x83\n_START_PARAGRAPH_\n\xc3\x8en martie 1944, Armata Ro\xc8\x99ie invadeaz\xc4\x83 Bucovina de Nord, care, la acel moment, era o provincie a Regatului Rom\xc3\xa2niei, aliat celui de-al Treilea Reich. Primul act de rezisten\xc8\x9b\xc4\x83 este oficial \xc8\x99i este organizat de Marele Stat Major Rom\xc3\xa2n: un batalion special, o unitate teritorial\xc4\x83 a Armatei Rom\xc3\xa2ne, este creat \xc8\x99i antrenat pentru a lupta \xc3\xaempotriva invadatorului sovietic \xc8\x99i a NKVD-ului: Batalionul Fix Regional din Bucovina._NEWLINE_Sute de rom\xc3\xa2ni au fugit atunci din calea terorii sovietice \xc8\x99i a deport\xc4\x83rilor, pentru a se refugia \xc3\xaen p\xc4\x83duri. Ace\xc8\x99tia au \xc3\xaenfiin\xc8\x9bat gherile antisovietice, \xc3\xaen grupuri de 15 p\xc3\xa2n\xc4\x83 la 20 de persoane. Primele grupuri de lupt\xc4\x83tori au ap\xc4\x83rut astfel \xc3\xaen nordul Bucovinei, uneori \xc3\xaencadrate \xc8\x99i sus\xc8\x9binute de comandamentul militar german, dar conduse \xc3\xaentotdeauna de rom\xc3\xa2ni. Constituit exclusiv din voluntari locali, acest batalion va atinge un efectiv de 1378 de combatan\xc8\x9bi, repartiza\xc8\x9bi \xc3\xaen 3 companii. Un ofi\xc8\x9ber de rezerv\xc4\x83 era \xc3\xaens\xc4\x83rcinat cu instruc\xc8\x9bia militar\xc4\x83 a voluntarilor._NEWLINE_La 23 august 1944, Rom\xc3\xa2nia se al\xc4\x83tur\xc4\x83 Alia\xc8\x9bilor \xc8\x99i declar\xc4\x83 r\xc4\x83zboi Germaniei naziste. Totu\xc8\x99i, Alia\xc8\x9bii a\xc8\x99teapt\xc4\x83 p\xc3\xa2n\xc4\x83 pe 12 septembrie 1944 pentru a semna armisti\xc8\x9biul cu Rom\xc3\xa2nia, perioad\xc4\x83 \xc3\xaen care Armata Ro\xc8\x99ie ac\xc8\x9bioneaz\xc4\x83 ca una de ocupa\xc8\x9bie, ded\xc3\xa2ndu-se jafurilor \xc8\x99i numeroaselor violen\xc8\x9be. Odat\xc4\x83 de ultimele for\xc8\x9be germane sunt alungate din \xc8\x9bar\xc4\x83, for\xc8\x9bele sovietice dispun de o libertate total\xc4\x83 \xc3\xaen Rom\xc3\xa2nia. Guvernul rom\xc3\xa2n nu mai are nici o autoritate asupra Basarabiei \xc8\x99i Bucovinei de Nord, regiuni cedate oficial URSS-ului \xc3\xaen iulie 1940. \xc3\x8en acest context, cea mai mare parte a trupelor de voluntari din Bucovina sunt dizolvate, unele dintre acestea men\xc8\x9bin\xc3\xa2ndu-se \xc3\xaen mun\xc8\x9bi unde vor r\xc4\x83m\xc3\xa2ne active, urm\xc4\x83rite de NKVD, executate sau deportate \xc3\xaen Gulag. Reg\xc4\x83sim urmele existen\xc8\x9bei acestei prime rezisten\xc8\x9be p\xc3\xa2n\xc4\x83 \xc3\xaen octombrie 1944._NEWLINE_\xc3\x8en mai 1946, Generalul Aurel Aldea, fost ministru de interne \xc3\xaen guvernul Constantin S\xc4\x83n\xc4\x83tescu, este arestat \xc8\x99i acuzat c\xc4\x83 ar fi reunit sub comanda sa mai multe grupuri subversive. \xc3\x8en realitate, MNR sau \xe2\x80\x9eMi\xc8\x99carea Na\xc8\x9bional\xc4\x83 de Rezisten\xc8\x9b\xc4\x83\xe2\x80\x9d embrionar\xc4\x83 pe care \xc3\xaencerca s\xc4\x83 o coordoneze nu reprezenta dec\xc3\xa2t o slab\xc4\x83 amenin\xc8\x9bare la adresa \xc3\xaenfiin\xc8\x9b\xc4\x83rii regimului comunist._NEWLINE_Alegerile generale din Rom\xc3\xa2nia anului 1946, masiv viciate de fraude \xc8\x99i de intimid\xc4\x83ri, \xc3\xaentr-o \xc8\x9bar\xc4\x83 ocupat\xc4\x83 integral de trupele sovietice, au favorizat fuziunea for\xc8\x9belor anticomuniste. Un Comitet Na\xc8\x9bional Rom\xc3\xa2n instalat la Paris \xc3\xaen 1948 \xc3\xaens\xc4\x83rcinat, \xc3\xaen speran\xc8\x9ba unei interven\xc8\x9bii a Vestului, cu informarea guvernelor occidentale asupra situa\xc8\x9biei din Rom\xc3\xa2nia, este de asemenea \xc3\xaen contact cu c\xc3\xa2\xc8\x9biva lupt\xc4\x83tori anticomuni\xc8\x99ti de pe teritoriul rom\xc3\xa2nesc. \xc3\x8en acela\xc8\x99i timp, nici o structur\xc4\x83 de coordonare, nici un comandament central nu va reu\xc8\x99i s\xc4\x83 apar\xc4\x83 vreodat\xc4\x83. Acesta din urm\xc4\x83 informa, la r\xc3\xa2ndul s\xc4\x83u, guvernele occidentale.\n_START_SECTION_\n\xc3\x8enceputul mi\xc8\x99c\xc4\x83rii de rezisten\xc8\x9b\xc4\x83 armat\xc4\x83\n_START_PARAGRAPH_\nLa \xc3\xaenceputul toamnei anului 1948, \xc3\xaen ciuda dispari\xc8\x9biei oric\xc4\x83rei coordon\xc4\x83ri, grupuri mici, uneori chiar simpli indivizi, au intrat \xc3\xaen clandestinitate \xc3\xaen mun\xc8\x9bii Carpa\xc8\x9bi. Ei vor constitui astfel diverse puncte de rezisten\xc8\x9b\xc4\x83 armat\xc4\x83, \xc3\xaen ceea ce a devenit o mi\xc8\x99care totaliz\xc3\xa2nd mai multe mii de persoane. Rebelii proveneau din toate p\xc4\x83turile sociale \xc8\x99i din toate religiile \xc8\x9b\xc4\x83rii. Aceste grupuri sunt independente \xc3\xaens\xc4\x83 uneori comunic\xc4\x83 \xc3\xaentre ele prin mesaje. S-au identificat trei forme diferite de manifestare a Rezisten\xc8\x9bei: tentative de rezisten\xc8\x9b\xc4\x83 armat\xc4\x83 organizat\xc4\x83 \xc8\x99i condus\xc4\x83 de ofi\xc8\x9beri trecu\xc8\x9bi \xc3\xaen rezerv\xc4\x83 (cum ar fi colonelul U\xc8\x9b\xc4\x83, Locotenentul-colonel Arsenescu \xc8\x99i maiorul Dabija), acte de nesupunere civil\xc4\x83 concretizate prin mi\xc8\x99c\xc4\x83ri de refugia\xc8\x9bi \xc3\xaen mun\xc8\x9bi \xc8\x99i crearea de depozite de armament drept centre de rezisten\xc8\x9b\xc4\x83 \xc8\x99i de ad\xc4\x83post pentru cei c\xc4\x83uta\xc8\x9bi de poli\xc8\x9bia politic\xc4\x83._NEWLINE_Pentru marea majoritate a membrilor rezisten\xc8\x9bei, interven\xc8\x9bia americanilor era consecin\xc8\x9ba logic\xc4\x83 a unei situa\xc8\x9bii dramatice care aruncase \xc8\x9bara \xc3\xaen teroare \xc8\x99i bulvers\xc4\x83ri sociale \xc8\x99i economice f\xc4\x83r\xc4\x83 precedent. Credin\xc8\x9ba lor \xc3\xaen venirea iminent\xc4\x83 a americanilor a fost un factor major \xc3\xaen motiva\xc8\x9bia lor era un element major al motiva\xc8\x9biei de care d\xc4\x83deau dovad\xc4\x83. \xc8\x98efii grupurilor erau \xc3\xaens\xc4\x83 lucizi \xc3\xaen evaluarea \xc8\x99anselor pe care le-ar fi putut avea ac\xc8\x9biunile lor, ca fiind reduse \xc3\xaen absen\xc8\x9ba unei atac american \xc3\xaempotriva for\xc8\x9belor de ocupa\xc8\x9bie sovietice din Rom\xc3\xa2nia care s\xc4\x83 le sus\xc8\x9bin\xc4\x83. Absen\xc8\x9ba unei reac\xc8\x9bii militare a Occidentului, pe l\xc3\xa2ng\xc4\x83 condi\xc8\x9biile de subzisten\xc8\x9b\xc4\x83 extrem de dure la care se ad\xc4\x83uga \xc8\x99i dificultatea \xc3\xaenfrunt\xc4\x83rii unui inamic ce dispunea de for\xc8\x9be dispropor\xc8\x9bionate pentru a-i combate, va duce la distrugerea lor \xc3\xaen anii '50.\n_START_SECTION_\nAplicare brutal\xc4\x83 a politicii comuniste\n_START_PARAGRAPH_\nUn ansamblu de m\xc4\x83suri radicale ce tulbur\xc4\x83 societatea elimin\xc4\x83 o parte important\xc4\x83 a popula\xc8\x9biei active sau \xc3\xaei oblig\xc4\x83 pe rom\xc3\xa2ni s\xc4\x83 se adapteze prin metode ce includ supunerea total\xc4\x83. Acest cadru inflexibil a produs, evident, o respingere a regimului \xc8\x99i un refuz din partea multor cet\xc4\x83\xc8\x9beni de a participa la distrugerea societ\xc4\x83\xc8\x9bii existente. Pozi\xc8\x9bia constitu\xc8\x9bional\xc4\x83 de jure a Partidului comunist rom\xc3\xa2n ca \xe2\x80\x9epartid unic \xc8\x99i organ conduc\xc4\x83tor al statului\xe2\x80\x9d interzice de facto constituirea de asocia\xc8\x9bii, sindicate sau alte structuri sociale independente de putere \xc8\x99i impune o autoritate total\xc4\x83 a partidului comunist, merg\xc3\xa2nd de la v\xc3\xa2rf (Comitetul Central) \xc8\x99i p\xc3\xa2n\xc4\x83 la baz\xc4\x83. La acest tablou sumbru trebuie s\xc4\x83 ad\xc4\x83ug\xc4\x83m prezen\xc8\x9ba masiv\xc4\x83 \xc3\xaen societate a organelor de securitate ale poli\xc8\x9biei politice, activ\xc4\x83 prin cenzur\xc4\x83, dar \xc8\x99i implementarea unei politici de supraveghere cu spectru larg, f\xc4\x83r\xc4\x83 control judiciar. Pe plan economic, o  planificare de stat strict\xc4\x83 afecteaz\xc4\x83 nu doar orient\xc4\x83rile macro-economice, ci toate aspectele produc\xc8\x9biei, distribu\xc8\x9biei \xc8\x99i consumului, \xc3\xaen ciuda resurselor disponibile, a posibilit\xc4\x83\xc8\x9bilor tehnice, a mediului \xc8\x99i a nevoilor popula\xc8\x9biei. \xc3\x8en cele din urm\xc4\x83, controlul total al activit\xc4\x83\xc8\x9bilor culturale, sportive, controlul mass media, dispari\xc8\x9bia libert\xc4\x83\xc8\x9bii de exprimare \xc8\x99i restric\xc8\x9biile de c\xc4\x83l\xc4\x83torie blocheaz\xc4\x83 orice ini\xc8\x9biativ\xc4\x83 cultural\xc4\x83 \xc8\x99i interzice existen\xc8\x9ba oric\xc4\x83rui spa\xc8\x9biu de libertate.\n_START_SECTION_\nOpozi\xc8\x9bia \xc8\x9b\xc4\x83ranilor la colectivizare\n_START_PARAGRAPH_\nEste elementul esen\xc8\x9bial al revoltei \xc3\xaempotriva puterii comuniste. \xc3\x8en 1945, Rom\xc3\xa2nia era o \xc8\x9bar\xc4\x83 80% rural\xc4\x83, prin urmare, desfiin\xc8\x9barea propriet\xc4\x83\xc8\x9bii private a fost un \xc8\x99oc pentru lumea de la sate. Respins\xc4\x83 de aceasta, colectivizarea a fost considerat\xc4\x83 drept un furt cu violen\xc8\x9b\xc4\x83 \xc8\x99i a fost puternic comb\xc4\x83tut\xc4\x83 de \xc8\x9b\xc4\x83ranii ata\xc8\x99a\xc8\x9bi de p\xc4\x83m\xc3\xa2nturile lor. S-au intensificat refuzurile de supunere fa\xc8\x9b\xc4\x83 de noile legi, manifesta\xc8\x9biile \xc8\x99i actele de nesupunere civil\xc4\x83. Reprimate dur de Securitate, care nu ezita s\xc4\x83 \xc3\xaenchid\xc4\x83 sau s\xc4\x83 execute conduc\xc4\x83torii protestelor, campaniile au constituit creuzetul unei rezisten\xc8\x9be \xc8\x99i, de asemenea, suportul ei logistic pe termen lung. Rezisten\xc8\x9ba \xc8\x9b\xc4\x83ranilor la colectivizarea for\xc8\x9bat\xc4\x83 \xc8\x99i brutal\xc4\x83 este un fenomen pu\xc8\x9bin cunoscut at\xc3\xa2t \xc3\xaen Europa de Vest c\xc3\xa2t \xc8\x99i \xc3\xaen Europa Central\xc4\x83. \xc3\x8entr-o \xc8\x9bar\xc4\x83 cunoscut\xc4\x83 pentru agresivitatea poli\xc8\x9biei politice, Securitatea mult temut\xc4\x83, dar \xc8\x99i pentru pasivitatea sau indiferen\xc8\x9ba poporului \xc3\xaen fa\xc8\x9ba domina\xc8\x9biei comuniste, intensitatea opozi\xc8\x9biei \xc8\x9b\xc4\x83ranilor fa\xc8\x9b\xc4\x83 de regimul stalinist este o realitate ie\xc8\x99it\xc4\x83 din comun.\n_START_SECTION_\nFor\xc8\x9ba mi\xc8\x99c\xc4\x83rii legionare\n_START_PARAGRAPH_\n\xc3\x8en 1937, rezultatele au ar\xc4\x83tat c\xc4\x83 peste 15,58% din voturi erau pentru Partidul Legionar Partidul Totul pentru \xc8\x9aar\xc4\x83, echivalentul a 478.000 voturi. \xc3\x8en 1938, mi\xc8\x99carea legionar\xc4\x83 cuprindea sute de mii de membri, inclusive o for\xc8\x9b\xc4\x83 paramilitar\xc4\x83 semnificativ\xc4\x83. Foarte active, organizat\xc4\x83 \xc8\x99i av\xc3\xa2nd puterea politic\xc4\x83 \xc3\xaentre septembrie 1940 \xc8\x99i ianuarie 1941, aceast\xc4\x83 forma\xc8\x9biune devenise ilegal\xc4\x83, dar a r\xc4\x83mas \xc2\xabinteresant\xc4\x83\xc2\xbb din punct de vedere politic \xc3\xaen 1944-1945, \xc3\xaen special pentru comuni\xc8\x99ti care le-au \xc2\xabuitat\xc2\xbb atitudinea anticomuni\xc8\x99ti \xc8\x99i ac\xc8\x9biunile uneori violente, recrut\xc3\xa2nd p\xc3\xa2n\xc4\x83 \xc3\xaen 1948 fo\xc8\x99ti legionari. La acel moment, PCR c\xc4\x83uta s\xc4\x83 diminueze riscul unei opozi\xc8\x9bii masive la reformele radical pe care urma s\xc4\x83 le implementeze \xc3\xaen societate, mai ales c\xc4\x83 forma\xc8\x9biunea de extrem\xc4\x83-st\xc3\xa2ng\xc4\x83 avea numai c\xc3\xa2teva sute de membrii, iar mi\xc8\x99carea legionar\xc4\x83 c\xc3\xa2teva zeci de mii, o parte dintre ace\xc8\x99tia din urm\xc4\x83 fiind antrena\xc8\x9bi \xc8\x99i \xc3\xaenarma\xc8\x9bi. Importante grupuri de tineri cu preg\xc4\x83tire militar\xc4\x83 \xc8\x99i care f\xc4\x83cuser\xc4\x83 parte din organiza\xc8\x9bii legionare au intrat \xc3\xaen clandestinitate dup\xc4\x83 lovitura de stat e\xc8\x99uat\xc4\x83 din ianuarie 1941, devenind adversari ai regimului Antonescu, s-au v\xc4\x83zut nevoi\xc8\x9bi s\xc4\x83 colaboreze cu inamicii lor de dinainte de r\xc4\x83zboi: comuni\xc8\x99tii. Unii legionari, \xc3\xaen special cei din mediul muncitoresc \xc8\x99i cei care erau \xc3\xaempotriva elitelor interbelice, au profitat de m\xc3\xa2n\xc4\x83 \xc3\xaentins\xc4\x83 mai ales c\xc4\x83 alternative p\xc4\x83rea s\xc4\x83 fie \xc3\xaenchisoarea; al\xc8\x9bii, precum Ion Gavril\xc4\x83 Ogoranu au preferat clandestinitatea, \xc3\xaempotrivindu-se pe cale armat\xc4\x83 \xc3\xaempotriva comuni\xc8\x99tilor \xc8\x99i a ocupantului sovietic. De-a lungul r\xc4\x83zboiului rece, Occidentul, \xc3\xaen special Fran\xc8\x9ba \xc8\x99i Statele Unite, au profitat de legionarii refugia\xc8\x9bi \xc3\xaen vestul continentului \xc8\x99i care erau dispu\xc8\x99i s\xc4\x83 sprijine rezisten\xc8\x9ba anticomunist\xc4\x83 din Rom\xc3\xa2nia, mai ales c\xc4\x83 opozi\xc8\x9bia democratic\xc4\x83 rom\xc3\xa2neasc\xc4\x83 din exil se dovedise incapabil\xc4\x83 s\xc4\x83 furnizeze resursele.\n_START_SECTION_\nRefuzul dictaturii comuniste\n_START_PARAGRAPH_\nUn alt element important al Rezisten\xc8\x9bei armate este motiva\xc8\x9bia indivizilor \xc8\x99i a grupurilor convinse c\xc4\x83 doar o implicare armat\xc4\x83 ar putea s\xc4\x83 reduc\xc4\x83 teama cresc\xc3\xa2nd\xc4\x83 \xc8\x99i s\xc4\x83 opreasc\xc4\x83 ajungerea irevocabil\xc4\x83 a comuni\xc8\x99tilor la putere. Grupurile de rezisten\xc8\x9b\xc4\x83 conduse de fo\xc8\x99ti ofi\xc8\x9beri ac\xc8\x9bionau \xc3\xaen mod coordonat \xc8\x99i planificat. Se pare c\xc4\x83 \xc3\xae\xc8\x99i puneau speran\xc8\x9bele \xc3\xaen incitarea la o insurec\xc8\x9bie armat\xc4\x83 general\xc4\x83, la o revolt\xc4\x83 masiv\xc4\x83, care nu s-au produs niciodat\xc4\x83. O categorie mai redus\xc4\x83 de insurgen\xc8\x9bi dornici s\xc4\x83 lupte \xc3\xaempotriva comunismului era format\xc4\x83 din refugia\xc8\x9bi rom\xc3\xa2ni recruta\xc8\x9bi \xc3\xaen Europa de Office of Policy Coordination (OPC), antrena\xc8\x9bi \xc3\xaen Fran\xc8\x9ba, \xc3\xaen Italia \xc8\x99i \xc3\xaen Grecia \xc8\x99i apoi para\xc8\x99uta\xc8\x9bi \xc3\xaen Carpa\xc8\x9bi. Majoritatea dintre ei nu au reu\xc8\x99it s\xc4\x83 creeze contacte locale, care le erau indispensabile pentru supravie\xc8\x9buire, \xc8\x99i au fost rapid captura\xc8\x9bi, iar cei mai mul\xc8\x9bi judeca\xc8\x9bi de tribunalele militare \xc8\x99i executa\xc8\x9bi.\n_START_SECTION_\nPersecu\xc8\x9bia Bisericii Rom\xc3\xa2ne Unite cu Roma, Greco-Catolice\n_START_PARAGRAPH_\nConsiderate \xc2\xabreac\xc8\x9bionare\xc2\xbb prin naturalor, institu\xc8\x9biile biserice\xc8\x99ti \xc8\x99i mi\xc8\x99c\xc4\x83rile religioase pacifiste au fost verificate \xc8\x99i supravegheate atent, dar politica PCR fa\xc8\x9b\xc4\x83 de acestea a variat de la caz la caz: deoarece nu avea leg\xc4\x83turi de subordonare sau de interdependen\xc8\x9b\xc4\x83 cu alte state \xc8\x99i nici nu poseda o re\xc8\x9bea \xc8\x99colar\xc4\x83 proprie, Biserica Ortodox\xc4\x83 Rom\xc3\xa2n\xc4\x83 a f\xc4\x83cut obiectul unei schimb\xc4\x83ri rapide de genera\xc8\x9bii la nivelul conducerii (o parte a fost \xc3\xaentemni\xc8\x9bat\xc4\x83, la fel ca prela\xc8\x9bii care au protestat), precum \xc8\x99i a unei monitoriz\xc4\x83ri vaste a clerului. Niciun preot sau c\xc4\x83lug\xc4\x83r nu putea accede pe o \xc3\xaenalt\xc4\x83 pozi\xc8\x9bie \xc3\xaen ierarhia ecleziastic\xc4\x83 f\xc4\x83r\xc4\x83 aprobarea poli\xc8\x9biei politice comuniste. Este interesant de citat o fraz\xc4\x83 popular\xc4\x83 \xc3\xaen epoc\xc4\x83: \xe2\x80\x9eDac\xc4\x83 vrei s\xc4\x83 denun\xc8\x9bi pe cineva f\xc4\x83r\xc4\x83 s\xc4\x83 te dema\xc8\x99ti ca informator, du-te la spovedanie\xe2\x80\x9d. \xc3\x8en contrapartid\xc4\x83, Bisericile catolice, indiferent c\xc4\x83 erau de rit latin sau de rit bizantin, precum \xc8\x99i Bisericile protestante, cea Iudaic\xc4\x83 \xc8\x99i musulman\xc4\x83, aveau \xc8\x99coli confesionale \xc8\x99i leg\xc4\x83turi solide cu str\xc4\x83in\xc4\x83tatea, \xc3\xaen special cu \xc8\x9b\xc4\x83ri considerate drept \xc2\xabimperialiste\xc2\xbb: prin urmare, persecu\xc8\x9bia lor a fost mult mai dur\xc4\x83. \xc8\x98colile pe care le de\xc8\x9bineau au fost desfiin\xc8\x9bate, numeroase m\xc3\xa2n\xc4\x83stiri \xc8\x99i l\xc4\x83ca\xc8\x99uri de cult \xc3\xaenchise, unii clerici fiind \xc3\xaentemni\xc8\x9ba\xc8\x9bi sau uci\xc8\x99i, iar propriet\xc4\x83\xc8\x9bile confiscate. O parte dintre propriet\xc4\x83\xc8\x9bile Bisericii Rom\xc3\xa2ne Unite cu Roma (Greco-Catolic\xc4\x83) au fost atribuite Bisericii Ortodoxe. Astfel, la sf\xc3\xa2r\xc8\x99itul lui septembrie 1948, \xc3\xaen \xc3\xaencercarea de a rupe leg\xc4\x83tura cu occidentul \xc8\x99i de a diminua influen\xc8\x9ba Romei \xc3\xaen r\xc3\xa2ndul catolicilor rom\xc3\xa2ni, regimul comunist a impus credincio\xc8\x99ilor \xc8\x99i preo\xc8\x9bilor greco-catolici s\xc4\x83 treac\xc4\x83 la ortodoxie. Autorit\xc4\x83\xc8\x9bile comuniste din Rom\xc3\xa2nia, dup\xc4\x83 modelul impus de Stalin, au declarat ilegal\xc4\x83, desfiin\xc8\x9b\xc3\xa2nd practic Biserica Rom\xc3\xa2n\xc4\x83 Unit\xc4\x83 cu Roma, Greco-Catolic\xc4\x83, la 1 decembrie 1948, confisc\xc3\xa2ndu-i acesteia toate bunurile. S-a instituit o represiune brutal\xc4\x83 \xc8\x99i sistematic\xc4\x83 ce avea s\xc4\x83 dureze p\xc3\xa2n\xc4\x83 \xc3\xaen 1964. To\xc8\x9bi episcopii greco-catolici (dar \xc8\x99i unii romano-catolici, precum Anton Durcovici) au fost trimi\xc8\x99i la \xc3\xaenchisoare, unde o parte dintre ei au murit din cauza condi\xc8\x9biilor de deten\xc8\x9bie. Mul\xc8\x9bi preo\xc8\x9bi au fost tortura\xc8\x9bi, \xc3\xaencarcera\xc8\x9bi \xc3\xaen lag\xc4\x83re de munc\xc4\x83 sau pur \xc8\x99i simplu asasina\xc8\x9bi. \xc3\x8en consecin\xc8\x9b\xc4\x83, unii preo\xc8\x9bi \xc8\x99i credincio\xc8\x99i catolici, cu prec\xc4\x83dere din Transilvania, s-au al\xc4\x83turat mi\xc8\x99c\xc4\x83rilor de rezisten\xc8\x9b\xc4\x83 anticomunist\xc4\x83.\n_START_SECTION_\nTentative de re\xc8\x9bele sus\xc8\x9binute din exterior\n_START_PARAGRAPH_\nEstima\xc8\x9bi la 20-50.000 de c\xc4\x83tre serviciile occidentale, dintre cei 70.000 de rom\xc3\xa2ni afla\xc8\x9bi \xc3\xaen taberele de refugia\xc8\x9bi din occident, cei care \xc3\xae\xc8\x99i doreau s\xc4\x83 lupte contra regimului comunist reprezentau o man\xc4\x83 cereasc\xc4\x83 pentru serviciile de informa\xc8\x9bii din lumea liber\xc4\x83. Majoritatea acestor refugia\xc8\x9bi erau, precum Virgil Ierunca, democra\xc8\x9bi, dar aceast\xc4\x83 majoritate nu avea, \xc3\xaen general, nici o antrenament sau educa\xc8\x9bie militar\xc4\x83. \xc3\x8en schimb, printre ace\xc8\x99tia se aflau \xc8\x99i numero\xc8\x99i legionari gata de lupt\xc4\x83. CIA a v\xc4\x83zut \xc3\xaen asta oportunitatea de a forma o re\xc8\x9bea de agen\xc8\x9bi infiltra\xc8\x9bi \xc3\xaen Blocul Estic \xc8\x99i a recrutat pe unii dintre ei, refugia\xc8\x9bi cel mai des \xc3\xaen Germania, Austria \xc8\x99i Iugoslavia \xc8\x99i gata s\xc4\x83 se angajeze \xc3\xaen lupta \xc3\xaempotriva comunismului. Decizia a fost luat\xc4\x83 \xc3\xaempreun\xc4\x83 de pre\xc8\x99edintele american Harry Truman \xc8\x99i de pre\xc8\x99edintele francez Vincent Auriol. Deja organiza\xc8\x9bi, solidari \xc8\x99i beneficiind de formare militar\xc4\x83 \xc3\xaen cea mai mare parte, legionarii au fost foarte aprecia\xc8\x9bi \xc3\xaen acest context, \xc3\xaen care trecutul lor tumultuos \xc8\x99i contestabil era pus \xc3\xaentre paranteze \xc3\xaen fa\xc8\x9ba nevoii de a combate comunismul. Accept\xc3\xa2nd oferta american\xc4\x83, \xc8\x99efii legionari au jucat un rol important \xc3\xaen recrutarea \xc8\x99i coordonarea viitorilor agen\xc8\x9bi._NEWLINE_\xc3\x8en 1949, informate de Foreign Office c\xc4\x83 rezisten\xc8\x9ba anticomunist\xc4\x83 rom\xc3\xa2n\xc4\x83 se intensifica \xc8\x99i beneficia de sprijin popular la \xc8\x9bar\xc4\x83, serviciile de informa\xc8\x9bii occidentale au investit serios \xc3\xaen acest proiect. Au fost selecta\xc8\x9bi 100 de agen\xc8\x9bi, dintre care 50 urmau s\xc4\x83 fie para\xc8\x99uta\xc8\x9bi \xc3\xaen interiorul \xc8\x9b\xc4\x83rii, iar 50 trebuiau s\xc4\x83 \xc3\xaei sus\xc8\x9bin\xc4\x83 din exteriorul frontierelor rom\xc3\xa2ne\xc8\x99ti. Combatan\xc8\x9bii vor fi preg\xc4\x83ti\xc8\x9bi \xc8\x99i antrena\xc8\x9bi \xc3\xaen Fran\xc8\x9ba \xc8\x99i Germania. Al\xc8\x9bi 100 de voluntari vor fi antrena\xc8\x9bi \xc3\xaen Italia \xc8\x99i Grecia. \xc8\x98eful opera\xc8\x9biunilor secrete ale CIA din acel moment, Gratien Yatsevich, a declarat c\xc4\x83 ac\xc8\x9biunile realizate \xc3\xaen Rom\xc3\xa2nia nu erau dep\xc4\x83\xc8\x99ite, ca num\xc4\x83r de agen\xc8\x9bi \xc8\x99i ca resurse alocate, dec\xc3\xa2t de ac\xc8\x9biunile organizate pentru Albania, acestea din urm\xc4\x83 fiind cele mai importante dintre ac\xc8\x9biunile \xc3\xaentreprinse \xc3\xaen timpul r\xc4\x83zboiului rece din Europa de Est. Printre primii voluntari rom\xc3\xa2ni recruta\xc8\x9bi de CIA la \xc3\xaenceputul lui 1951 se num\xc4\x83r\xc4\x83: Constantin S\xc4\x83pl\xc4\x83can, Wilhelm Spindler, Gheorghe B\xc3\xa2rsan, Matias Bohm, Ilie Puiu. Vor fi primii para\xc8\x99uta\xc8\x9bi \xc3\xaen \xc8\x9bar\xc4\x83, \xc3\xaen noaptea de 18 spre 9 octombrie 1951, \xc3\xaen Mun\xc8\x9bii F\xc4\x83g\xc4\x83ra\xc8\x99. Securitatea \xc3\xaei va prinde \xc8\x99i va descoperi c\xc4\x83 au fost recruta\xc8\x9bi \xc3\xaen Italia. Guvernul rom\xc3\xa2n va trimite o not\xc4\x83 de protest americanilor, acuz\xc3\xa2ndu-i de ingerin\xc8\x9be \xc3\xaen problemele interne ale \xc8\x9b\xc4\x83rii \xc8\x99i subliniind c\xc4\x83 agen\xc8\x9bii CIA captura\xc8\x9bi fuseser\xc4\x83 trimi\xc8\x99i \xe2\x80\x9epentru a pune \xc3\xaen aplicare acte de sabotaj \xc8\x99i de spionaj contra armatei rom\xc3\xa2ne\xe2\x80\x9d._NEWLINE_Urm\xc4\x83toarele combatan\xc8\x9bi au fost trimi\xc8\x99i \xc3\xaen Rom\xc3\xa2nia \xc3\xaen noiembrie 1951. Ion Samoil\xc4\x83, Ion Golea \xc8\x99i Ion Tolan formau grupul \xe2\x80\x98Jacques\xe2\x80\x99, para\xc8\x99utat l\xc3\xa2ng\xc4\x83 Agnita. Apoi, \xc3\xaen noaptea dintre 1 \xc8\x99i 2 octombrie 1952, a fost para\xc8\x99utat al doilea grup, sub numele de cod \xe2\x80\x98Robert\xe2\x80\x99: Mircea Popovici \xc8\x99i Alexandru T\xc4\x83nase, undeva aproape de Calafat, l\xc3\xa2ng\xc4\x83 frontiera cu Bulgaria. Au urmat grupurile \xe2\x80\x98Pascal\xe2\x80\x99: Gheorghe Gheorghiu, Constantin Gigi \xc8\x99i F\xc4\x83t Savu, la 1 iulie 1953, \xc3\xaen Apuseni, \xc8\x99i \xe2\x80\x98Fii Patriei\xe2\x80\x99: Sabin Mare, Ilie Rada \xc8\x99i Gavril Pop, \xc3\xaen iulie 1953, \xc3\xaentr-o zon\xc4\x83 \xc3\xaemp\xc4\x83durit\xc4\x83 aflat\xc4\x83 undeva \xc3\xaentre jude\xc8\x9bele Satu Mare, S\xc4\x83laj \xc8\x99i Bihor_NEWLINE_Al\xc8\x9bi agen\xc8\x9bi vor fi trimi\xc8\x99i din Grecia, printre ace\xc8\x99tia num\xc4\x83r\xc3\xa2ndu-se Toma Bebi, prins de Securitate exact la aterizare. Bebi va colabora cu Securitatea p\xc3\xa2n\xc4\x83 la prinderea altor 12 para\xc8\x99uti\xc8\x99ti legionari._NEWLINE_Conform declara\xc8\x9biilor lui Gordon Mason, \xc8\x99eful biroului CIA la Bucure\xc8\x99ti \xc3\xaentre 1949 \xc8\x99i 1951, misiunea agen\xc8\x9bilor para\xc8\x99uta\xc8\x9bi consta \xc3\xaen contactarea grupurilor de rezisten\xc8\x9bi din mun\xc8\x9bi, informarea acestora cu privire la faptul c\xc4\x83 Occidentul era interesat de soarta lor, aprovizionarea lor cu arme, muni\xc8\x9bii, medicamente \xc8\x99i bani. De asemenea, era prev\xc4\x83zut ca rezisten\xc8\x9bii rom\xc3\xa2ni s\xc4\x83 primeasc\xc4\x83 sta\xc8\x9bii de emisie recep\xc8\x9bie, prin care s\xc4\x83 r\xc4\x83m\xc3\xa2n\xc4\x83 \xc3\xaen contact cu Occidentul. Obiectivele esen\xc8\x9biale erau, tot conform lui Gordon Mason, cunoa\xc8\x99terea for\xc8\x9belor de care dispuneau mi\xc8\x99c\xc4\x83rile de rezisten\xc8\x9b\xc4\x83, furnizarea de informa\xc8\x9bii despre activitatea armatelor rom\xc3\xa2ne \xc8\x99i sovietice, \xc3\xaencurajarea combatan\xc8\x9bilor din Rezisten\xc8\x9b\xc4\x83 pentru a ac\xc8\x9biona contra trupelor sovietice \xc3\xaen caz de r\xc4\x83zboi._NEWLINE_Majoritatea opera\xc8\x9biunilor de para\xc8\x99utare au e\xc8\x99uat din cauza infiltr\xc4\x83rii de c\xc4\x83tre sovietici a serviciilor occidentale, a scurgerilor de informa\xc8\x9bii pe aceast\xc4\x83 filier\xc4\x83 \xc8\x99i a organiz\xc4\x83rii defectuoase. Ipoteza bazat\xc4\x83 pe scurgeri interne de informa\xc8\x9bii din cadrul serviciilor de informa\xc8\x9bii britanice (contraspionaj MI6), \xc8\x99i \xc3\xaen special din cauza spionului Kim Philby aflat \xc3\xaen solda sovieticilor, care informa direct NKVD-ul nu este confirmat de C.N.S.A.S \xc3\xaen 2016. Astfel, trei agen\xc8\x9bi forma\xc8\x9bi de americani \xc8\x99i trimi\xc8\x99i \xc3\xaen iunie 1953 \xc3\xaen Mun\xc8\x9bii Apuseni au fost captura\xc8\x9bi f\xc4\x83r\xc4\x83 s\xc4\x83 fie executa\xc8\x9bi, deoarece autorit\xc4\x83\xc8\x9bile comuniste doreau s\xc4\x83 fac\xc4\x83 din ei agen\xc8\x9bi dubli. \xc3\x8en regiunile ora\xc8\x99elor Oradea \xc8\x99i Satu Mare, trei agen\xc8\x9bi para\xc8\x99uta\xc8\x9bi au fost omor\xc3\xa2\xc8\x9bi: unul \xc3\xaentr-un schimb de focuri, al\xc8\x9bi doi executa\xc8\x9bi. \xc3\x8en acela\xc8\x99i an, un grup de 13 legionari trimi\xc8\x99i de c\xc4\x83tre CIA \xc3\xaen Rom\xc3\xa2nia, este capturat, apoi judecat de c\xc4\x83tre un tribunal militar. \xc3\x8en octombrie 1953 are loc procesul acestor 13 combatan\xc8\x9bi, cu mare v\xc3\xa2lv\xc4\x83. Cei 13 au fost condamna\xc8\x9bi la moarte \xc8\x99i executa\xc8\x9bi la 31 octombrie 1953, \xc3\xaen \xc3\xaenchisoarea Jilava.\n_START_SECTION_\nGrupurile de rezisten\xc8\x9b\xc4\x83\n_START_PARAGRAPH_\nGrupurile de rezisten\xc8\x9bi rom\xc3\xa2ni din mun\xc8\x9bi au fost foarte numeroase \xc8\x99i diferite. Se num\xc4\x83r\xc4\x83 mai mult de o mie, precum \xc8\x99i c\xc3\xa2teva zeci de centre ale rezisten\xc8\x9bei. Este vorba nu doar de grupuri \xc3\xaenarmate, ci mai ales de organiza\xc8\x9bii subversive, multe dintre ele \xc3\xaen localit\xc4\x83\xc8\x9bi urbane; activitatea lor a fost cel mai adesea efemer\xc4\x83, unele implic\xc3\xa2ndu-se \xc3\xaen realizarea \xc8\x99i r\xc4\x83sp\xc3\xa2ndirea de manifeste. Pu\xc8\x9bine dintre ele au reu\xc8\x99it s\xc4\x83 se coordoneze la nivelul regiunii \xc3\xaen care se aflau. Conform arhivelor Securit\xc4\x83\xc8\x9bii care au putut fi recuperate \xc8\x99i dup\xc4\x83 m\xc4\x83rturiile rezisten\xc8\x9bilor care au supravie\xc8\x9buit, exist\xc4\x83 c\xc3\xa2teva grupuri mai importante. Prin \xe2\x80\x98importan\xc8\x9b\xc4\x83\xe2\x80\x99 \xc3\xaen\xc8\x9belegem fie num\xc4\x83rul de membri, fie ac\xc8\x9biunile excep\xc8\x9bionale \xc3\xaentreprinse, fie urma vie pe care au l\xc4\x83sat-o \xc3\xaen regiunea \xc3\xaen care au comb\xc4\x83tut. Totu\xc8\x99i, clasificarea grupurilor este o ac\xc8\x9biune dificil\xc4\x83, deoarece pentru unele dintre ele informa\xc8\x9biile nu sunt disponibile \xc3\xaen totalitate (dosare clasate \xc3\xaenc\xc4\x83 secrete \xc3\xaen Arhivele Securit\xc4\x83\xc8\x9bii la SRI), iar pe de alt\xc4\x83 parte, martorii au fost de multe ori elimina\xc8\x9bi \xc3\xaen totalitate de autorit\xc4\x83\xc8\x9bile comuniste sau, pur \xc8\x99i simplu, au disp\xc4\x83rut. Lu\xc3\xa2nd \xc3\xaen considerare drept criteriu importan\xc8\x9ba activit\xc4\x83\xc8\x9bii lor \xc8\x99i literatura disponibil\xc4\x83 \xc3\xaen arhive, sunt re\xc8\x9binute \xc8\x99apte grupuri, descrise pe scurt, aici. Dac\xc4\x83 \xc8\x9binem cont doar de m\xc4\x83rimea dosarelor din arhivele oficiale ale statului, atunci num\xc4\x83rul grupurilor este mult mai mare. Dup\xc4\x83 descrierea a \xc8\x99apte grupuri remarcabile, un tablou sintetic adun\xc4\x83 toate grup\xc4\x83rile considerate importante de c\xc4\x83tre C.N.S.A.S.\n_START_SECTION_\nTeodor \xc8\x98u\xc8\x99man\n_START_PARAGRAPH_\nPrimar al satului R\xc4\x83chi\xc8\x9bele (\xc3\xaen Mun\xc8\x9bii Apuseni) de trei ori, pentru mai mult de zece ani, \xc3\xaenainte de 1945, Teodor \xc8\x98u\xc8\x99man a devenit unul dintre cei mai cunoscu\xc8\x9bi rezisten\xc8\x9bi ca urmare a descoperirii osemintelor sale, la 23 iunie 2010, de c\xc4\x83tre CICC, Centrul de Investigare a Crimelor Comunismului, dar \xc8\x99i dup\xc4\x83 cercet\xc4\x83rile f\xc4\x83cute pe 5 \xc8\x99i 6 iulie 2011, cu scopul de a g\xc4\x83si osemintele fiilor s\xc4\x83i, care l-au urmat \xc3\xaen lupt\xc4\x83: Toader \xc8\x99i Avisalon \xc8\x98u\xc8\x99man._NEWLINE_\xc8\x98ef respectat \xc8\x99i recunoscut \xc3\xaen \xc8\x9aara Mo\xc8\x9bilor, \xc8\x98u\xc8\x99man va intra rapid \xc3\xaen colimatorul autorit\xc4\x83\xc8\x9bilor comuniste, apoi va fi destituit din func\xc8\x9bia de primar, la pu\xc8\x9bin\xc4\x83 vreme dup\xc4\x83 ajungerea comuni\xc8\x99tilor la putere, \xc3\xaen 1945. Fiind greco-catolic \xc8\x99i sus\xc8\x9bin\xc3\xa2nd Partidul Na\xc8\x9bional \xc8\x9a\xc4\x83r\xc4\x83nesc, va fi calomniat \xc8\x99i acuzat pe nedrept de comuni\xc8\x99tii locali oportuni\xc8\x99ti \xc8\x99i gelo\xc8\x99i pe reu\xc8\x99ita lui personal\xc4\x83. Dup\xc4\x83 ce a \xc3\xaencercat de mai multe ori, f\xc4\x83r\xc4\x83 succes, prin mai multe scrisori, s\xc4\x83 \xc3\xae\xc8\x99i dovedeasc\xc4\x83 inocen\xc8\x9ba \xc8\x99i s\xc4\x83 arate c\xc3\xa2t de perfizi erau acuzatorii, \xc8\x98u\xc8\x99man se simte \xc3\xaen pericol \xc8\x99i decide s\xc4\x83 fug\xc4\x83 \xc3\xaen mun\xc8\x9bi. Acest lucru se va \xc3\xaent\xc3\xa2mpla \xc3\xaen august 1948, iar \xc8\x98u\xc8\x99man va fi \xc3\xaenso\xc8\x9bit de cei trei fii ai s\xc4\x83i: Toader (Teodor junior), Avisalon \xc8\x99i Traian. La \xc3\xaenceput, rezisten\xc8\x9ba lor se va limita la asigurarea supravie\xc8\x9buirii, apoi va include reac\xc8\x9bia la teroarea impus\xc4\x83 de comuni\xc8\x99ti asupra \xc8\x9b\xc4\x83ranilor care \xc3\xaei ajutau. Vor ataca mai multe cooperative \xc8\x99i societ\xc4\x83\xc8\x9bi de exploatare forestier\xc4\x83, f\xc4\x83r\xc4\x83 s\xc4\x83 fac\xc4\x83 vreodat\xc4\x83 uz de violen\xc8\x9b\xc4\x83 contra muncitorilor sau cadrelor \xc8\x99i \xc3\xaencerc\xc3\xa2nd s\xc4\x83 mic\xc8\x99oreze consecin\xc8\x9bele pentru ace\xc8\x99tia din urm\xc4\x83. Dup\xc4\x83 trei ani de rezisten\xc8\x9b\xc4\x83 \xc3\xaen fruntea unui grup format din zece persoane, Teodor va fi \xc3\xaempu\xc8\x99cat \xc3\xaen 1951. Doi dintre cei trei fii ai lui vor muri \xc3\xaen 1958, \xc3\xaentr-o \xc8\x99ur\xc4\x83 incendiat\xc4\x83 de Securitate. \xc3\x8entreaga familie \xc8\x98u\xc8\x99man va avea un destin tragic, cu excep\xc8\x9bia lui Traian, singurul care va supravie\xc8\x9bui dup\xc4\x83 ani lungi de pu\xc8\x99c\xc4\x83rie.\n_START_SECTION_\nMaior Nicolae Dabija - Re\xc8\x9beaua \xe2\x80\x9eFrontul Ap\xc4\x83r\xc4\x83rii Na\xc8\x9bionale, Corpul de Haiduci\xe2\x80\x9d\n_START_PARAGRAPH_\nExist\xc4\x83 \xc3\xaenc\xc4\x83 un grup armat din regiunea Mun\xc8\x9bilor Apuseni, numit Frontul Ap\xc4\x83r\xc4\x83rii Na\xc8\x9bionale - Corpul de Haiduci, pe care istoricii \xc3\xael consider\xc4\x83 drept important. Acest grup era condus de un fost ofi\xc8\x9ber al armatei regale, care participase la r\xc4\x83zboiul \xc3\xaempotriva URSS pe Frontul de Est, Maiorul Nicolae Dabija, \xc8\x99i va ataca biroul perceptorului din Teiu\xc8\x99, \xc3\xaenarmat cu carabine \xc8\x99i pistoale. Autorit\xc4\x83\xc8\x9bile rom\xc3\xa2ne vor descoperi refugiul rebelilor dup\xc4\x83 ce \xc3\xael vor aresta pe unul dintre ei, iar acesta le va indica locul, pe Muntele Mare. O opera\xc8\x9biune condus\xc4\x83 de for\xc8\x9bele de securitate se lanseaz\xc4\x83 \xc3\xaempotriva rebelilor \xc3\xaen diminea\xc8\x9ba zilei de 4 martie 1949. Condu\xc8\x99i de Colonelul Mihai Patriciu, securi\xc8\x99tii vor ataca v\xc3\xa2rful unde erau ascun\xc8\x99i rebelii. Au urmat focuri \xc8\x99i lupte corp la corp. Vor fi trei mor\xc8\x9bi \xc8\x99i trei r\xc4\x83ni\xc8\x9bi, \xc3\xaen r\xc3\xa2ndul comuni\xc8\x99tilor. Dabija a fost arestat pe 22 martie 1949, dup\xc4\x83 ce a fost denun\xc8\x9bat de c\xc4\x83tre un s\xc4\x83tean. Pe 28 octombrie 1949, \xc8\x99apte membri ai grupului, printre care \xc8\x99i Maiorul Nicolae Dabija, vor fi executa\xc8\x9bi la Sibiu.\n_START_SECTION_\nColonelul Ion U\xc8\x9b\xc4\x83\n_START_PARAGRAPH_\nIni\xc8\x9biator al unui grup de rezisten\xc8\x9b\xc4\x83 important din Banat, Colonelul Ion U\xc8\x9b\xc4\x83 este unul dintre cele mai extraordinare personaje ale Rezisten\xc8\x9bei rom\xc3\xa2ne. Unul dintre grupurile de rezisten\xc8\x9b\xc4\x83 pe care le-a fondat a fost implicat \xc3\xaentr-o adev\xc4\x83rat\xc4\x83 b\xc4\x83t\xc4\x83lie contra trupelor de Securitate, la Pietrele Albe, fapt foarte rar \xc3\xaen mi\xc8\x99c\xc4\x83rile de rezisten\xc8\x9b\xc4\x83 din Rom\xc3\xa2nia, care erau cel mai des axate pe defensiv\xc4\x83. Prefect al jude\xc8\x9bului Severin (\xc3\xaentre cele dou\xc4\x83 R\xc4\x83zboaie Mondiale), \xc3\xaen perioada 1943-1944 c\xc4\x83pitan \xc3\xaen armata rom\xc3\xa2n\xc4\x83, Ion (sau Ioan) U\xc8\x9b\xc4\x83 a fost numit Colonel, apoi trecut \xc3\xaen rezerv\xc4\x83 odat\xc4\x83 cu epurarea armatei de c\xc4\x83tre comuni\xc8\x99ti. \xc8\x98ef (local) \xc3\xaen Partidul Na\xc8\x9bional \xc8\x9a\xc4\x83r\xc4\x83nesc (PN\xc8\x9a) cu ocazia alegerilor generale din 1946, U\xc8\x9b\xc4\x83 a trebuit s\xc4\x83 fug\xc4\x83, deoarece se \xc8\x99tia urm\xc4\x83rit de Securitate. Prin urmare, el se retrage \xc3\xaen mun\xc8\x9bii \xc8\x9aarcul \xc8\x99i Cernei. \xc3\x8enc\xc4\x83 de la implicarea lui \xc3\xaen Rezisten\xc8\x9b\xc4\x83, va c\xc4\x83uta s\xc4\x83 organizeze \xc8\x99i s\xc4\x83 coordoneze \xc3\xaentre ele diferitele grupuri de rezisten\xc8\x9b\xc4\x83 rom\xc3\xa2neasc\xc4\x83 din Banat, cu scopul de a \xc3\xaent\xc4\x83ri \xc8\x99i a unifica for\xc8\x9bele existente, apoi de a organiza o revolt\xc4\x83 popular\xc4\x83 general\xc4\x83 \xc3\xaen regiune. Este unul dintre rarii \xc8\x99efi de re\xc8\x9bea care au dorit s\xc4\x83 creeze un schelet regional, apoi na\xc8\x9bional, pentru Rezisten\xc8\x9b\xc4\x83, printr-un plan precis \xc8\x99i un calendar. Format exclusiv din locuitori ai satelor de munte din Severin, grupul s\xc4\x83u va include 30 de persoane - \xc3\xaen grup se vor infiltra elemente ale Securit\xc4\x83\xc8\x9bii, iar U\xc8\x9b\xc4\x83 va fi omor\xc3\xa2t \xc3\xaen 1949.\n_START_SECTION_\nGogu Puiu - Re\xc8\x9beaua \xe2\x80\x9eHaiducii Dobrogei\xe2\x80\x9d\n_START_PARAGRAPH_\n\xc3\x8en jurul lunii iulie 1947, la Bucure\xc8\x99ti se decide formarea unei organiza\xc8\x9bii de Rezisten\xc8\x9b\xc4\x83 \xc3\xaen Dobrogea - aceasta va \xc3\xaencepe s\xc4\x83 ac\xc8\x9bioneze \xc3\xaen 1948, sub conducerea fra\xc8\x9bilor Nicolae \xc8\x99i Dumitru Fudulea (\xc3\xaen nordul Dobrogei) \xc8\x99i a lui Gogu Puiu (\xc3\xaen sudul Dobrogei). Li se va al\xc4\x83tura Nicolae Ciolacu care va conduce mi\xc8\x99carea din centrul regiunii. Singurul supravie\xc8\x9buitor al Haiducilor din Dobrogea \xc8\x99i care va publica \xc3\xaen 1995 o lucrare complet\xc4\x83 despre Rezisten\xc8\x9ba din aceast\xc4\x83 regiune. _NEWLINE_ Grupul a fost numit Haiducii Dobrogei. Legionar macedo-rom\xc3\xa2n, \xc3\xaentors din Germania \xc3\xaempreun\xc4\x83 cu al\xc8\x9bi c\xc3\xa2\xc8\x9biva camarazi, Gogu Puiu a organizat \xc8\x99i a structurat Rezisten\xc8\x9ba, sprijinindu-se \xc3\xaen fiecare localitate pe micile grupuri de rezisten\xc8\x9bi care ac\xc8\x9bionau independent, fiecare av\xc3\xa2nd propriul \xc8\x99ef. Coordonarea va fi realizat\xc4\x83 printr-un grup de comand\xc4\x83 ce va comunica printr-un sistem eficient de curieri. \xc3\x8entre 1947 \xc8\x99i 1956, Dobrogea a fost un centru de rezisten\xc8\x9b\xc4\x83 extrem de activ, \xc3\xaen care au fost implicate numeroase familii, dintre care multe au devenit victime ale represiunii comuniste. Aproape to\xc8\x9bi combatan\xc8\x9bi vor fi uci\xc8\x99i de Securitate, sau vor muri ca urmare a torturilor. Supravie\xc8\x9buitorii vor fi trimi\xc8\x99i \xc3\xaen coloniile de munc\xc4\x83 silnic\xc4\x83 de la Canalul Dun\xc4\x83re-Marea Neagr\xc4\x83, adev\xc4\x83rate colonii de exterminare prin epuizare, \xc3\xaen care regimul comunist trimitea opozan\xc8\x9bii pe care nu dorea s\xc4\x83 \xc3\xaei mai vad\xc4\x83 revenind \xc3\xaen societate. Exist\xc4\x83 mai multe dosare \xe2\x80\x9eGogu Puiu\xe2\x80\x9d la Consiliul Na\xc8\x9bional pentru Studierea Arhivelor Securit\xc4\x83\xc8\x9bii (CNSAS) \xc3\xaen 2017, dar nici unul nu con\xc8\x9bine informa\xc8\x9bii precise \xc8\x99i detaliate \xc3\xaen ceea ce prive\xc8\x99te activit\xc4\x83\xc8\x9bile sale ca rezistent. Informa\xc8\x9biile accesibile pe acest subiect sunt par\xc8\x9biale, uneori contradictorii \xc8\x99i se limiteaz\xc4\x83 la c\xc3\xa2teva rapoarte ale jandarmeriei sau note ale poli\xc8\x9biei acoperind activitatea acestui \xc8\x99ef de cuib legionar \xc3\xaen anii 1934-1940. Este urm\xc4\x83rit \xc8\x99i supravegheat \xc3\xaenc\xc4\x83 de la \xc3\xaenscrierea sa \xc3\xaen Mi\xc8\x99carea Legionar\xc4\x83 din anul 1934 \xc8\x99i este considerat de c\xc4\x83tre Securitate drept un \xe2\x80\x9cterorist\xe2\x80\x9d \xc8\x99i un \xe2\x80\x9cfascist\xe2\x80\x9d. Informa\xc8\x9bii fragmentate privind activit\xc4\x83\xc8\x9bile sale de rezistent sunt foarte limitate. Totu\xc8\x99i, este aproape sigur c\xc4\x83 Gogu Puiu a intrat \xc3\xaen contact cu serviciile secrete franceze \xc8\x99i americane la Viena, \xc3\xaen 1945-1947, apoi, probabil, a fost format \xc3\xaen vederea luptelor clandestine \xc8\x99i a celor de gheril\xc4\x83. Carismatic, Puiu va l\xc4\x83sa dup\xc4\x83 el impresia unui lupt\xc4\x83tor curajos, hot\xc4\x83r\xc3\xa2t, superior, asemeni haiducilor din secolele trecute. \xc3\x8en iulie 1949, va alege s\xc4\x83 se sinucid\xc4\x83, explod\xc3\xa2nd grenada pe care o avea tot timpul la el, \xc3\xaen loc s\xc4\x83 cad\xc4\x83 \xc3\xaen m\xc3\xa2inile comuni\xc8\x99tilor._NEWLINE_Obiectivul Rezisten\xc8\x9bei din Dobrogea era s\xc4\x83 preg\xc4\x83teasc\xc4\x83 Rom\xc3\xa2nia pentru eventualitatea unui r\xc4\x83zboi \xc3\xaentre Occident \xc8\x99i URSS. \xc3\x8en acest context, Gogu Puiu ar fi putut fi un agent de leg\xc4\x83tur\xc4\x83 \xc8\x99i cel care trebuia s\xc4\x83 preg\xc4\x83teasc\xc4\x83 terenul pentru sosirea americanilor.\n_START_SECTION_\nIon Gavril\xc4\x83 Ogoranu - Re\xc8\x9beaua \xe2\x80\x9eCarpatin F\xc4\x83g\xc4\x83r\xc4\x83\xc8\x99an\xe2\x80\x9d\n_START_PARAGRAPH_\nCa urmare a arest\xc4\x83rilor masive din 1947, care afecteaz\xc4\x83 \xc3\xaen mod special sute de studen\xc8\x9bi, militari \xc8\x99i legionari din regiunea F\xc4\x83g\xc4\x83ra\xc8\x99, to\xc8\x9bi cei care au sc\xc4\x83pat cu via\xc8\x9b\xc4\x83 au format grupul Carpatin F\xc4\x83g\xc4\x83r\xc4\x83\xc8\x99an. Longevitatea grupului - 9 ani - se explic\xc4\x83 prin organizarea sa de tip militar \xc8\x99i prin tactica utilizat\xc4\x83. Nu exista o centralizare geografic\xc4\x83 sau un cartier general, zona de interven\xc8\x9bie era foarte larg\xc4\x83, mobilitatea sporit\xc4\x83, totul era f\xc4\x83cut \xc3\xaen a\xc8\x99a fel \xc3\xaenc\xc3\xa2t s\xc4\x83 surprind\xc4\x83 inamicul \xc8\x99i s\xc4\x83 fac\xc4\x83 cercet\xc4\x83rile c\xc3\xa2t mai dificile. Folosind tactici de gheril\xc4\x83 \xc8\x99i desp\xc4\x83r\xc8\x9bindu-se \xc3\xaen mod regulat \xc3\xaen grupuri mici, pentru a-\xc8\x99i cre\xc8\x99te \xc8\x99ansele de supravie\xc8\x9buire, Grupul Carpatin de Rezisten\xc8\x9b\xc4\x83 Na\xc8\x9bional\xc4\x83 Armat\xc4\x83 este cunoscut \xc3\xaen special datorit\xc4\x83 supravie\xc8\x9buirii \xc8\x99efului s\xc4\x83u, Ion Gavril\xc4\x83 Ogoranu, care aduc numeroase detalii cu privire la supravie\xc8\x9buirea partizanilor \xc3\xaen mun\xc8\x9bi, \xc3\xaen condi\xc8\x9bii extrem de dificile. Legionar \xc8\x99i credincios fervent, Ion Gavril\xc4\x83 Ogoranu a marcat spiritele \xc8\x99i a servit chiar ca surs\xc4\x83 de inspira\xc8\x9bie pentru un film rom\xc3\xa2nesc ce poveste\xc8\x99te via\xc8\x9ba de zi cu zi a unui grup de tineri rezisten\xc8\x9bi anticomuni\xc8\x99ti. Dintre cei dou\xc4\x83zeci de tineri care vor alege s\xc4\x83 \xc3\xae\xc8\x99i sacrifice tinere\xc8\x9bea \xc8\x99i via\xc8\x9ba social\xc4\x83 pentru a lupta pentru libertate, doar doi vor supravie\xc8\x9bui \xc3\xaen fa\xc8\x9ba Securit\xc4\x83\xc8\x9bii. Majoritatea vor fi \xc3\xaempu\xc8\x99ca\xc8\x9bi \xc3\xaen timpul ciocnirilor cu Securitatea, sau vor fi tr\xc4\x83da\xc8\x9bi de apropia\xc8\x9bi ori de agen\xc8\x9bi infiltra\xc8\x9bi.\n_START_SECTION_\nToma Arn\xc4\x83u\xc8\x9boiu - Re\xc8\x9beaua \xe2\x80\x9eHaiducii Muscelului\xe2\x80\x9d\n_START_PARAGRAPH_\nLongevitatea este prima caracteristic\xc4\x83 a grupului de rezisten\xc8\x9bi fondat \xc8\x99i condus de locotenentul Toma Arn\xc4\x83u\xc8\x9boiu. Haiducii Muscelului \xc8\x99i-au dat 10 ani din via\xc8\x9b\xc4\x83 pentru lupta \xc3\xaempotriva comunismului. Mul\xc8\x9bi s\xc4\x83teni \xc8\x99i \xc3\xaen special femei curajoase i-au sus\xc8\x9binut \xc3\xaen tot acest timp \xc8\x99i, dac\xc4\x83 au fost prin\xc8\x99i, au avut aceea\xc8\x99i soart\xc4\x83 cu ei. Majoritatea rezisten\xc8\x9bilor au fost executa\xc8\x9bi sumar, ceilal\xc8\x9bi au fost arunca\xc8\x9bi \xc3\xaen pu\xc8\x99c\xc4\x83rie pentru mul\xc8\x9bi ani, \xc3\xaen condi\xc8\x9bii inumane, \xc8\x99i, de multe ori, nu au supravie\xc8\x9buit. Elisabeta Rizea a sc\xc4\x83pat de acest destin, \xc3\xaen ciuda torturii \xc8\x99i a persecu\xc8\x9biei, \xc8\x99i a devenit un simbol viu, apoi o icoan\xc4\x83 a Rezisten\xc8\x9bei rom\xc3\xa2ne\xc8\x99ti. Durata acestei lupte a l\xc4\x83sat numeroase urme \xc3\xaen arhivele Securit\xc4\x83\xc8\x9bii, permi\xc8\x9b\xc3\xa2nd astfel istoricilor s\xc4\x83 fac\xc4\x83 multiple studii \xc8\x99i analize. Conform informa\xc8\x9biilor pe care le g\xc4\x83sim aproape sistematic \xc3\xaen rapoartele \xc8\x99i m\xc4\x83rturiile disponibile despre re\xc8\x9belele de rezisten\xc8\x9b\xc4\x83, aceast\xc4\x83 re\xc8\x9bea a fost nimicit\xc4\x83 de Securitate din cauza corup\xc8\x9biei membrilor s\xc4\x83i, a tr\xc4\x83d\xc4\x83rilor \xc8\x99i a infiltr\xc4\x83rilor agen\xc8\x9bilor externi.\n_START_SECTION_\nVictor Lup\xc8\x99a - Re\xc8\x9beaua \xe2\x80\x9eVlad \xc8\x9aepe\xc8\x99 II\xe2\x80\x9d\n_START_PARAGRAPH_\nPersonaj controversat al Rezisten\xc8\x9bei din regiunea Vrancea, Victor Lup\xc8\x99a era pentru unii un \xc8\x99ef respectat \xc8\x99i dinamic, un colonel format \xc3\xaen Iugoslavia, pentru al\xc8\x9bii un mincinos care nu avea dec\xc3\xa2t studii primare, fusese reformat din cauz\xc4\x83 c\xc4\x83 avea un picior mai scurt, iar pentru o a treia categorie un spion \xc3\xaen solda Securit\xc4\x83\xc8\x9bii \xc8\x99i un tr\xc4\x83d\xc4\x83tor. Informa\xc8\x9biile accesibile \xc8\x99i disponibile \xc3\xaen 2017 nu ne permit s\xc4\x83 tragem o concluzie clar\xc4\x83 \xc8\x99i nici m\xc4\x83car s\xc4\x83 \xc8\x99tim \xc3\xaen ce condi\xc8\x9bii a fost arestat \xc3\xaen 1955, apoi executat \xc3\xaen 1956. Totu\xc8\x99i, se pare c\xc4\x83 era vorba despre un personaj ciudat, care folosea minciuni \xc8\x99i exager\xc4\x83ri pentru a-i convinge pe \xc8\x9b\xc4\x83rani s\xc4\x83 se revolte. Va povesti tuturor c\xc4\x83 are sus\xc8\x9binerea lui Tito \xc8\x99i a americanilor \xc8\x99i c\xc4\x83 ace\xc8\x99tia din urm\xc4\x83 vor aduce arme \xc8\x99i materiale. \xc3\x8encep\xc3\xa2nd din vara 1948, Victor Lup\xc8\x99a \xc8\x99i Gheorghe Corneliu (\xe2\x80\x9eSzarvas\xe2\x80\x9d) au \xc3\xaenfiin\xc8\x9bat organiza\xc8\x9bia Vlad \xc8\x9aepe\xc8\x99 II, pe care au extins-o \xc3\xaen trei regiuni: Gala\xc8\x9bi, Bra\xc8\x99ov \xc8\x99i Vrancea. Obiectivul lor era s\xc4\x83 ridice la lupt\xc4\x83 popula\xc8\x9bia din zonele muntoase._NEWLINE_\xc3\x8en 1948, Lup\xc8\x99a redacteaz\xc4\x83 un manifest anticomunist semnat cu propriul s\xc4\x83u nume \xc8\x99i \xc8\x99tampilat cu o cruce cre\xc8\x99tin\xc4\x83 \xc3\xaenconjurat\xc4\x83 de men\xc8\x9biunea Vlad \xc8\x9aepe\xc8\x99 II. Mai apoi distribuie acest manifest \xc8\x99efilor de grupuri din diferitele sate \xc3\xaen care \xc3\xae\xc8\x99i lansase mi\xc8\x99carea. Mesajul \xc8\x99i referin\xc8\x9ba la un mare domnitor rom\xc3\xa2n cunoscut pentru onestitate \xc8\x99i dreptate, dar \xc8\x99i pentru lupta neobosit\xc4\x83 \xc3\xaempotriva ho\xc8\x9bilor \xc8\x99i a invadatorilor turci pare s\xc4\x83-i fi sedus pe oamenii simpli \xc8\x99i s\xc4\x83 fi u\xc8\x99urat fondarea acestei mi\xc8\x99c\xc4\x83ri. Dar particularit\xc4\x83\xc8\x9bile locale au favorizat \xc8\x99i ele aderarea la acest apel: mentalitatea regional\xc4\x83 foarte independent\xc4\x83 (cultura secretului, dar \xc8\x99i \xc3\xaent\xc3\xa2lnirile clandestine \xc3\xaen p\xc4\x83duri erau practicate de secole), o regiune izolat\xc4\x83 \xc8\x99i \xc3\xaenapoiat\xc4\x83, c\xc4\x83i de acces pu\xc8\x9bine, drumuri foarte proaste sau chiar inexistente. Asemeni multor altor rom\xc3\xa2ni, Lup\xc8\x99a credea \xc3\xaen venirea iminent\xc4\x83 a americanilor pentru a elibera teritoriul de comuni\xc8\x99ti \xc8\x99i se purta \xc3\xaen consecin\xc8\x9b\xc4\x83. Astfel, a pus la punct noduri de rezisten\xc8\x9b\xc4\x83 \xc8\x99i a preg\xc4\x83tit structuri care s\xc4\x83 permit\xc4\x83 o revolt\xc4\x83 masiv\xc4\x83. Tipul lui de organizare era militar, incluz\xc3\xa2nd paznici \xc8\x99i semne de recunoa\xc8\x99tere vizibile. Victor Lup\xc8\x99a va intra \xc3\xaen contact cu mai multe grupuri civile sau religioase \xc8\x99i va \xc3\xaencerca, dar f\xc4\x83r\xc4\x83 succes, s\xc4\x83 trimit\xc4\x83 un plic la lega\xc8\x9bia american\xc4\x83. Securitatea pornise deja \xc3\xaen c\xc4\x83utarea lui, prin urmare, \xc3\xaen februarie sau martie 1950, Lup\xc8\x99a se va ascunde \xc3\xaen mun\xc8\x9bi, \xc3\xaempreun\xc4\x83 cu Gheorghe Corneliu._NEWLINE_Episodul numit chermez\xc4\x83 a aruncat o umbr\xc4\x83 asupra inten\xc8\x9biilor reale ale lui Victor Lup\xc8\x99a. \xc3\x8en noaptea dintre 23 \xc8\x99i 24 iulie 1950, apare un zvon conform c\xc4\x83ruia urma s\xc4\x83 fie dat semnalul pentru \xc3\xaenceperea revoltei. 19 sate a\xc8\x99teapt\xc4\x83 \xc3\xaen van acest semnal, care trebuia s\xc4\x83 fie \xc3\xaenso\xc8\x9bit de arme, alimente \xc8\x99i echipamente, ce urmau s\xc4\x83 fie para\xc8\x99utate. O singur\xc4\x83 comun\xc4\x83 va trece la ac\xc8\x9biune: B\xc3\xa2rse\xc8\x99ti. Un grup de \xc8\x9b\xc4\x83rani \xc3\xaenarma\xc8\x9bi va reu\xc8\x99i s\xc4\x83 \xc3\xaei opreasc\xc4\x83 pe mili\xc8\x9bieni \xc8\x99i pe activi\xc8\x99tii comuni\xc8\x99ti. D\xc3\xa2ndu-\xc8\x99i seama de alerta fals\xc4\x83 (din cauza iner\xc8\x9biei tuturor celorlalte sate), r\xc4\x83scula\xc8\x9bii se vor refugia \xc3\xaen p\xc4\x83dure. Majoritatea vor fi prin\xc8\x99i de Securitate, judeca\xc8\x9bi \xc8\x99i \xc3\xaenchi\xc8\x99i. \xc3\x8en septembrie 1950, \xc3\xaen Mun\xc8\x9bii Vrancei se ascundeau peste 100 de partizani. Gheorghe Corneliu se va sinucide \xc3\xaen 1951, pentru a sc\xc4\x83pa de urm\xc4\x83torii comuni\xc8\x99ti, iar Lup\xc8\x99a se va ascunde \xc3\xaen p\xc4\x83durile din Mun\xc8\x9bii Zagon, de unde se \xc8\x99i tr\xc4\x83gea. Dup\xc4\x83 mai mul\xc8\x9bi ani de urm\xc4\x83rire \xc8\x99i fug\xc4\x83, pe 27 noiembrie 1955, Lup\xc8\x99a s-a predat autorit\xc4\x83\xc8\x9bilor din C\xc3\xa2mpulung Muscel, declar\xc3\xa2nd c\xc4\x83 nu dore\xc8\x99te s\xc4\x83 fac\xc4\x83 recurs la sentin\xc8\x9ba din iunie 1951, de condamnare la moarte \xc3\xaen contumacie. Va fi executat la penitenciarul din Ia\xc8\x99i, pe 3 decembrie 1956._NEWLINE_Dincolo de zona de umbr\xc4\x83 care planeaz\xc4\x83 asupra personajului Victor Lup\xc8\x99a, mi\xc8\x99carea Vlad \xc8\x9aepe\xc8\x99 II r\xc4\x83m\xc3\xa2ne, de departe, cea mai important\xc4\x83 dintre toate mi\xc8\x99c\xc4\x83rile de rezisten\xc8\x9b\xc4\x83 din \xc8\x9bar\xc4\x83. Mii de \xc8\x9b\xc4\x83rani vor fi aresta\xc8\x9bi \xc8\x99i trimi\xc8\x99i \xc3\xaen pu\xc8\x99c\xc4\x83rie ca urmare a celei mai mari opera\xc8\x9biuni represive lansate vreodat\xc4\x83 de Securitate, \xc3\xaentre iulie \xc8\x99i octombrie 1950.\n_START_SECTION_\nZiua memoriei\n_START_PARAGRAPH_\nA trebuit s\xc4\x83 a\xc8\x99tept\xc4\x83m anul 2016 pentru ca Rom\xc3\xa2nia s\xc4\x83-\xc8\x99i celebreze cu adev\xc4\x83rat \xc8\x99i oficial membrii rezisten\xc8\x9bei. P\xc3\xa2n\xc4\x83 atunci, nici o lege sau ini\xc8\x9biativ\xc4\x83 parlamentar\xc4\x83 nu a putut fi dus\xc4\x83 p\xc3\xa2n\xc4\x83 la cap\xc4\x83t pentru a comemora aceast\xc4\x83 mi\xc8\x99care. Totu\xc8\x99i au existat ini\xc8\x9biative locale care au \xc3\xaencercat s\xc4\x83 \xc3\xaei redea acestei mi\xc8\x99c\xc4\x83ri locul cuvenit \xc3\xaen istoria Rom\xc3\xa2niei. Contrar Poloniei care-\xc8\x99i celebreaz\xc4\x83 Solda\xc8\x9bii blestema\xc8\x9bi din 2011 sau altor \xc8\x9b\xc4\x83ri din fostul bloc est european care au votat o zi na\xc8\x9bional\xc4\x83 pentru comemorarea eroilor rezisten\xc8\x9bei, \xc3\xaen Rom\xc3\xa2nia descenden\xc8\x9bii birocra\xc8\x9biei \xc8\x99i ai nomenclaturii comuniste r\xc4\x83m\xc3\xa2n crispa\xc8\x9bi \xc3\xaen refuzul lor de a comemora o zi a memoriei. Dup\xc4\x83 ce s-a argumentat p\xc3\xa2n\xc4\x83 \xc3\xaen 2007 c\xc4\x83 nu trebuie s\xc4\x83 se cliveze societatea \xc8\x99i deci refuz\xc3\xa2nd s\xc4\x83 se fac\xc4\x83 o cercetare adev\xc4\x83rat\xc4\x83 asupra trecutului comunist, ei au \xc3\xaencercat s\xc4\x83-\xc8\x99i schimbe atitudinea odat\xc4\x83 cu intrarea \xc8\x9b\xc4\x83rii \xc3\xaen Uniunea European\xc4\x83. Pe de alt\xc4\x83 parte, \xc3\xaen ciuda unei condamn\xc4\x83ri oficiale a comunismului \xc3\xaen 2006, \xe2\x80\x98un nega\xc8\x9bionism neo-comunist\xe2\x80\x99 planeaz\xc4\x83 mereu asupra Rom\xc3\xa2niei \xc8\x99i r\xc4\x83m\xc3\xa2ne cu at\xc3\xa2t mai tenace cu c\xc3\xa2t autorit\xc4\x83\xc8\x9bile publice \xc8\x99i cele morale nu vorbesc la unison despre acest subiect._NEWLINE_Amalgamarea ce asociaz\xc4\x83 pe to\xc8\x9bi membrii rezisten\xc8\x9bei anticomuniste cu fasci\xc8\x99ti antisemi\xc8\x9bieste sus\xc8\x9binut\xc4\x83 activ de c\xc4\x83tre mo\xc8\x99tenitorii Partidului Comunist Rom\xc3\xa2n \xc8\x99i de c\xc4\x83tre vechi securi\xc8\x99ti. Acesta joac\xc4\x83 un rol important \xc3\xaen blocajul legislativ asupra unei zile comemorative, f\xc4\x83r\xc4\x83 s\xc4\x83 mai punem la socoteal\xc4\x83 indemniza\xc8\x9bia vechilor lupt\xc4\x83tori \xc8\x99i de\xc8\x9binu\xc8\x9bi politici. Mi\xc8\x99carea legionar\xc4\x83 a fost totu\xc8\x99i, dup\xc4\x83 opinia majorit\xc4\x83\xc8\x9bii istoricilor din prezent, minoritar\xc4\x83 \xc3\xaen s\xc3\xa2nul rezisten\xc8\x9bei (mai pu\xc8\x9bin de 10% dintre lupt\xc4\x83tori conform statisticilor Securit\xc4\x83\xc8\x9bii din 1951)), chiar dac\xc4\x83 foarte prezent\xc4\x83. \xc3\x8en 2017 \xc3\xaenc\xc4\x83 nu este totu\xc8\x99i posibil\xc4\x83 o evaluare precis\xc4\x83 a propor\xc8\x9biei lor \xc3\xaen cadrul rezisten\xc8\x9bei. Trebuie s\xc4\x83 ad\xc4\x83ug\xc4\x83m, de asemenea, c\xc4\x83 membrii ideali\xc8\x99ti \xc8\x99i decep\xc8\x9biona\xc8\x9bi ai partidului comunist sunt \xc8\x99i ei prezen\xc8\x9bi \xc3\xaen cadrul rezisten\xc8\x9bei._NEWLINE_Exist\xc4\x83 totu\xc8\x99i, \xc3\xaencep\xc3\xa2nd din anul 2000, o form\xc4\x83 de recunoa\xc8\x99tere na\xc8\x9bional\xc4\x83: \xe2\x80\x9cCrucea comemorativ\xc4\x83 a rezisten\xc8\x9bei anticomuniste\xe2\x80\x9d. De altfel, \xc3\xaen mai 2016, pre\xc8\x99edintele Klaus Iohannis a inaugurat la Bucure\xc8\x99ti un monument \xc3\xaen memoria acestora, situat \xc3\xaen fa\xc8\x9ba Casei Presei Libere, pe un amplasament unde, \xc3\xaentre anii 1960 \xc8\x99i 1990 se \xc3\xaen\xc4\x83l\xc8\x9ba o uria\xc8\x99\xc4\x83 statuie a lui Lenin."